**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. július 4-i nyilvános üléséről, mely 10 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor

Dombó Lászlóné

Távol van: Csuka Géza

Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 3 fő jelen van. Csuka Géza alpolgármester és Keresztes Lajos képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**45/2022.(VII.4.) önkormányzati határozat**

Nemesgörzsöny Község Önkormányzatának képviselő-testülete 2022. július 4-i ülésének napirendjét az alábbiak szerint határozza meg:

1. Pályázati ügyek tárgyalása

Előadó: polgármester

Napirendek tárgyalása:

1. **Pályázati ügyek tárgyalása**

**Előadó: polgármester**

Tatai László polgármester elmondja, hogy a Magyar Falu Programban út, híd, kerékpárforgalmi létesítmény, vízelvezető rendszer építése/felújítása -2022 című MFP-UHK/2022 kódszámú pályázati kiírásra 3344599908 iratazonosító számon nyilvántartott nyertes pályázatban útfelújításra elnyert támogatás felhasználásához műszaki ellenőrre van szükség. Beérkezett a 3 árajánlat. Javasolja a legalacsonyabb összegű árajánlat elfogadását. A legalacsonyabb árajánlatot adó N-ÉP PLUS Építőipari, Kereskedelmi és Szolgáltató Kft. adta bruttó 825.500.- Ft összegben.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**46/2022. (VII.4.) önkormányzati határozat**

Nemesgörzsöny Község Önkormányzat Képviselő-testülete úgy döntött a Magyar Falu Programban 3344599908 iratazonosító számon elnyert pályázat megvalósítása kapcsán a műszaki ellenőri feladatokkal megbízza N-ÉP PLUS Építőipari, Kereskedelmi és Szolgáltató Kft.-t (9330 Kapuvár, József A u. 30. ) bruttó 825.500.- Ft összegben. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. július 4-i nyilvános ülést 10 óra 29 perckor berekeszti.

K.m.f.

Tatai László Ivanics Barbara

polgármester jegyző

A jegyzőkönyv tartalmáért felel:

Novák Edit

aljegyző